UFOಗಳು ಅತ್ಯಂತ ಶಕ್ತಿಯುತ ವಾಹನಗಳು ಎಂಬ ಕಲ್ಪನೆಯ ಆಧಾರದ ಮೇಲೆ, ಪ್ರತ್ಯಕ್ಷಸಾಕ್ಷಿಗಳ ವರದಿಗಳು ಹಾಗೂ ಭೌತಿಕ ಸಾಕ್ಷ್ಯಗಳೆರಡರ ವಿಶ್ಲೇಷಣೆಯ ಮೂಲಕ UFOಗಳ ಹಿಂದಿರುವ ಸಂಭಾವ್ಯ ಭೌತವಿಜ್ಞಾನದ ಮೂಲತತ್ವವನ್ನು ಆವಿಷ್ಕರಿಸಲು ಪ್ರಯತ್ನಗಳು ನಡೆಯುತ್ತಾ ಬಂದಿವೆ. NASAದಲ್ಲಿ ಈ ಹಿಂದೆ ಕಾರ್ಯನಿರ್ವಹಿಸುತ್ತಿದ್ದ ಪರಮಾಣು ವಿಜ್ಞಾನದ ಎಂಜಿನಿಯರ್ ಜೇಮ್ಸ್‌ ಮೆಕ್‌ಕ್ಯಾಂಪ್‌ಬೆಲ್‌ ಎಂಬಾತ "ಯುಫಾಲಜಿ" ಎಂಬ ತನ್ನ ಪುಸ್ತಕದಲ್ಲಿ, NACA/NASA ಎಂಜಿನಿಯರ್ ಪಾಲ್‌ ಆರ್. ಹಿಲ್ ಎಂಬಾತ "ಅನ್‌ಕನ್ವೆನ್ಷನಲ್ ಫ್ಲೈಯಿಂಗ್ ಆಬ್ಜೆಕ್ಟ್ಸ್‌" ಎಂಬ ತನ್ನ ಪುಸ್ತಕದಲ್ಲಿ, ಹಾಗೂ ಜರ್ಮನಿಯ ಕ್ಷಿಪಣಿ ತಂತ್ರಜ್ಞಾನದ ಪಥನಿರ್ಮಾಪಕ ಹರ್ಮನ್‌ ಓಬರ್ತ್‌ ಇವರೇ ಮೊದಲಾದವರು ಇದಕ್ಕೆ ಉದಾಹರಣೆಯಾಗಿದ್ದಾರೆ. ಶಬ್ದಸ್ಫೋಟವೊಂದನ್ನು ಸೃಷ್ಟಿಸದೆಯೇ UFOಗಳು ಶಬ್ದಾತೀತ ವೇಗಗಳಲ್ಲಿ ಹಾರಲು ಹೇಗೆ ಸಾಧ್ಯ ಎಂಬ ಪ್ರಶ್ನೆಯು ಮೆಕ್‌ಕ್ಯಾಂಪ್‌ಬೆಲ್‌, ಹಿಲ್‌, ಮತ್ತು ಓಬರ್ತ್‌ರವರು ನಿಭಾಯಿಸಿದ ಅಥವಾ ಸಂಶೋಧನೆ ನಡೆಸಿದ ವಿಷಯಗಳಲ್ಲಿ ಸೇರಿತ್ತು. ಸೂಕ್ಷ್ಮತರಂಗದ ಅಯಾನೀಕೃತ ಅನಿಲವು (ಮೈಕ್ರೊವೇವ್ ಪ್ಲಾಸ್ಮಾ) ಸದರಿ ನೌಕೆಯ ಮುಂಭಾಗದಲ್ಲಿರುವ ಗಾಳಿಯನ್ನು ಬೇರ್ಪಡಿಸುತ್ತಾ ಹೋಗುತ್ತದೆ ಎಂಬುದು ಮೆಕ್‌ಕ್ಯಾಂಪ್‌ಬೆಲ್‌ನಿಂದ ಪ್ರಸ್ತಾಪಿಸಲ್ಪಟ್ಟ ಪರಿಹಾರೋಪಾಯವಾಗಿದೆ. ಆದರೆ ಹಿಲ್‌ ಮತ್ತು ಓಬರ್ತ್‌ರ ಅಭಿಪ್ರಾಯ ಇದಕ್ಕೆ ವಿರುದ್ಧವಾಗಿತ್ತು. ಗುರುತ್ವಾಕರ್ಷಣ ಶಕ್ತಿಯನ್ನು ನಿಭಾಯಿಸಲು, ಮುನ್ನೂಕುವಿಕೆಯನ್ನು ಒದಗಿಸಲು ಹಾಗೂ ಅತಿ ಹೆಚ್ಚಿನ ವೇಗೋತ್ಕರ್ಷದ ಪರಿಣಾಮಗಳಿಂದ ಅದರಲ್ಲಿರುವ ವಾಸಿಗಳನ್ನು ರಕ್ಷಿಸಲು, ಇನ್ನೂ ಅಜ್ಞಾತವಾಗೇ ಇರುವ ಗುರುತ್ವ-ವಿರೋಧಿ ಕ್ಷೇತ್ರವನ್ನು UFOಗಳು ಬಳಸಿಕೊಳ್ಳುತ್ತವೆ ಎಂಬುದು ಈ ಇಬ್ಬರ ನಂಬಿಕೆಯಾಗಿತ್ತು. 

ಫ್ರೆಂಚ್‌ ತನಿಖೆ
UFOಗಳ ಗುರುತಿಸುವಿಕೆ
ತಂತ್ರಜ್ಞಾನದ ಮೂಲತತ್ವದ ಆವಿಷ್ಕಾರ
UFOಗಳ ಅಧ್ಯಯನ